da en en en en da da da sv da fi da de da it da da da da da da da da da da da da da da da da da da da da da da en da da da da da da da da da da da fi da da sv de ro de da
Rolf Bücking hædret med Vision Viborg Prisen: Manden, der gjorde Viborg til løbeby – Vision Viborg
Den løbegale tysker Rolf Bücking var til sin egen store overraskelse aftenens modtager af Vision Viborg prisen, da Viborg Kultur- og Idrætsfond torsdag havde sin årlige klubaften.
Viborg: – Nu hørte jeg ikke lige, hvad han sagde, men det er sikkert også godt nok, for jeg er sikker på, at Lars (Stentoft, kulturdirektør i Viborg Kommune red.) overdrev i sin tale, sagde Rolf Bücking underspillet som det første på scenen efter at have fået overrakt den ærefulde Vision Viborg-pris af Viborg Kultur- og Idrætsfond torsdag aften.
Den løbeglade viborgenser med den tyske accent og den skrantende hørelse var ikke klar over, at han skulle modtage prisen, før kulturdirektør Lars Stentoft nåede et godt stykke ind i sin præsentation af årets vinder.
Den løbegale tysker Rolf Bücking var til sin egen store overraskelse aftenens modtager af Vision Viborg prisen, da Viborg Kultur- og Idrætsfond torsdag havde sin årlige klubaften.
Viborg: – Nu hørte jeg ikke lige, hvad han sagde, men det er sikkert også godt nok, for jeg er sikker på, at Lars (Stentoft, kulturdirektør i Viborg Kommune red.) overdrev i sin tale, sagde Rolf Bücking underspillet som det første på scenen efter at have fået overrakt den ærefulde Vision Viborg-pris af Viborg Kultur- og Idrætsfond torsdag aften.
Den løbeglade viborgenser med den tyske accent og den skrantende hørelse var ikke klar over, at han skulle modtage prisen, før kulturdirektør Lars Stentoft nåede et godt stykke ind i sin præsentation af årets vinder.
– Han er en original. Han er visionær, og så er han vedholdende eller stædig, som nogen måske vil sige. Jeg kan huske, da jeg selv kom til Viborg i 2012, da blev jeg gjort opmærksom på ham den vilde tysker, der havde gjort Viborg til en løbeby, sagde Lars Stentoft om Rolf Bücking, der siden 2000 har arrangeret utallige løb i Viborg og omegn.
– Selv da pengene fra “Run in Viborg” ikke kom mere, så blev han bare ved med at arrangere løbene.
Viborg Kultur- og Idrætsfond valgte ved torsdagens årlige kulturklubaften af hædre Rolf Bücking for sin utrættelighed og for det kæmpemæssige arbejde, han har gjort for løbekulturen i Viborg.
Viborg er blevet en løbeby. Ikke mindst på grund af Rolf Bücking, der med prisen også modtager 50.000 kroner i det år, hvor han for sidste gang står i spidsen for sit hjertebarn, 24 timers løbet.
– For 21 år siden fik jeg en drøm. Drømmen om et løb, der skulle vare i 24 timer. I år er det så sidste gang for mig. Nye kræfter skal tage over, og måske skal konceptet laves om, selvom jeg faktisk synes, at det er ret godt, sagde Rolf Bücking med et lidet underspillet smil.
– Tusind tak for prisen. Tak til alle jer, der har støttet løbet igennem årene og har gjort min drøm mulig. Også en stor tak til min Anette, der har måttet undvære mig så mange gange, sagde Rolf Bücking, der selvfølgelig stadig beskæftiger sig med at arrangere løb.
Nu i Nepal, hvor han er tilknyttet en NGO i landet (NGO er en engelsk betegnelse for organisationer, som ikke direkte styres af staten, for eksempel velgørenheds-, menneskerettigheds- og miljøorganisationer, red.)
Penge til mere kultur
Viborg Kultur- og Idrætsfond holdt for 14. gang kulturklubaften.
Det er tradition, at værtskabet går på tur imellem medlemmerne. Denne gang var det Sølvsten Biler på Lundborgvej, hvor 180 feststemte medlemmer var til bords i det store nye bilhus. Fonden, støtter som navnet fortæller, kultur og idræt i Viborg Kommune.
– Man kan sige, at vores eneste beskæftigelse, det er at give penge væk. Og vi har fokus på at ramme lige netop de projekter, hvor et beløb på 15.000-20.000 kroner er den afgørende forskel for, at en klub kan realisere deres ideer, eller et kulturarrangement kan blive til noget, forklarede Niels Ole Pedersen fra fondens bestyrelse.
Torsdag aften blev der også uddelt to poser penge med hver 10.000 kroner i til henholdsvis Anders Kristensen aka “Kultur-Anders” og til Viborg Handel.
Sidstnævnte er øremærket til et kulturarrangement i den nye Sct. Mathias Port. Og mon ikke også førstnævnte bliver hældt i et eller andet, der har med kultur i Viborg at gøre.
En række af de mest talentfulde unge sportsudøvere under Viborg Elite fik overrakt rejselegater. Disse legater uddeles i samarbejde med Anders Brøndums Velgørenhedsfond og udgjorde samlet set 105.000 kroner.
Per Møller Jensen, 1. viceborgmester, havde fornøjelsen af at uddele legaterne til: Ebbe Skamriis, Josefine Laursen, Sara Alexis, Hjalte Bech Feldt, Mads Jacobsen, Mathias Nyborg og Nikita Löw Kristensen, U17 holdet fra VFF og Team Viborgs U15 og U18-hold.
Forrige artikel Forrige artikel Studenter fra Viborg hædret af Viborg Kultur- og Idrætsfond for en særlig indsats på deres skole.
Næste artikel Næste artikel Unge får hæder og penge med under studenterhuen
Musik i midtbyen hver lørdag i sommermånederne
Nyt slagtøj til FDF Viborg
Vision Viborg 2019. Webdesign af seemore.dk.